**Vedtægter for Dagmar Quilterne**

1. **Foreningens navn** er Dagmar Quilterne og er tilhørende i Ringsted Kommune. Foreningen er stiftet den 21. oktober 1997.
2. **Foreningens formål:**

Foreningens formål er at sy patchwork, udveksle ideer. Få inspiration samt styrke interessen for patchwork i lokalområdet.

Foreningen er åben for alle, der kan tilslutte sig foreningens formål.

1. **Mødeaktivitet:**
	1. Mødedag er hver anden tirsdag i hver måned, dog undtaget juni, juli og august. Øvrige møder og aktiviteter finder sted efter behov.
	2. Ved udstilling forsikres via Dansk Patchwork Forening, for deres medlemmer, Øvrige forsikres via sin egen indbo forsikring.
2. **Generalforsamling:**

Årlig generalforsamling afholdes første mødedag i maj. Ændringer og nyvalg til bestyrelsen har derefter gyldighed fra 1. mødedag i september.

Generalforsamlingen skal varsles 10 dage før.

Endvidere skal indkomne forslag være formanden i hænde senest 4 dage før.

1. **Bestyrelsen:**
	1. Bestyrelsen består minimum af formand, kassere, sekretær og 2 bestyrelsesmedlemmer.
	2. Nyvalg af bestyrelsesmedlemmer sker efter følgende plan:

**Formand, bestyrelsesmedlem, revisor er på valg i lige årstal.**

**Kassere, sekretær, bestyrelsesmedlem på ulige årstal**

Suppleanter er på valg hvert år.

* 1. Udtræder formand eller kassere af bestyrelsen før den toårige valgperiode udløber, besættes posten internt i bestyrelsen. På førstkommende generalforsamling vælges i lige år formand for 2 år og kassere for 1 år, i ulige år vælges kassere for 2 år og formand for 1 år.
	2. Formanden og kasseren har adgang til foreningens bankkonto.
1. **Kontingent:**
	1. Foreningens regnskabsår går fra 1. april til 31. marts.
	2. **Kontingentstørrelse vedtages hvert år på generalforsamlingen** og betales en gang om året, inden uge 42.
	3. Medlemmer der ikke har betalt inden udgangen af uge 42, er udmeldt.
2. **Lokalgruppe:**

Dagmar Quilterne oprettes som lokalforening under Dansk Patchworkforening, når foreningen Dagmar Quilterne kan opfylde Dansk Patchworkforenings betingelser.

1. **Foreningens opløsning:**

Foreningen kan kun opløses ved 2 på hinanden følgende generalforsamlinger med mindst 14 dages mellemrum. Flertallet af fremmødte skal stemme for en evt. formue gives til velgørende formål efter bestyrelsens beslutning.

Vedtaget på generalforsamlingen den 21. oktober 1997.

Tilføjelser til vedtægterne vedtaget på generalforsamlingen den 16. maj 2000. Ændringer i pkt. 3 og 6 vedtaget på generalforsamlingen den 15. maj 2001. Ændringer i pkt. 2, 5 og 7 vedtaget på generalforsamlingen den 6. maj 2008.

Ændringer i pkt. 6 vedtaget på generalforsamlingen den 5. maj 2009.

Ændringer i pkt. 3, 5 og 6 vedtaget på generalforsamlingen den 6. maj 2014.

Ændring pkt. 6 vedtaget på generalforsamlingen den 5. maj 2015.

**Revideret maj 2015.**